CELEX: 62007CA0343
Language: et
Date: 2009-07-02 00:00:00
Title: Kohtuasi C-343/07: Euroopa Kohtu (neljas koda) 2. juuli 2009 . aasta otsus (Corte d’appello di Torino (Itaalia) eelotsusetaotlus) — Bavaria NV, Bavaria Italia s.r.l. versus Bayerischer Brauerbund eV (Eelotsusetaotlus — Kehtivuse hindamine — Vastuvõetavus — Määrus (EMÜ) nr 2081/92 ja määrus (EÜ) nr 1347/2001 — Kehtivus — Üldnimetus — Kaubamärgi ja kaitstud geograafilise tähise kokkulangemine)

29.8.2009   
            
            
               ET
            
            
               Euroopa Liidu Teataja
            
            
               C 205/3
            
         Euroopa Kohtu (neljas koda) 2. juuli 2009. aasta otsus (Corte d’appello di Torino (Itaalia) eelotsusetaotlus) — Bavaria NV, Bavaria Italia s.r.l. versus Bayerischer Brauerbund eV
   (Kohtuasi C-343/07) (1)
   
   (Eelotsusetaotlus - Kehtivuse hindamine - Vastuvõetavus - Määrus (EMÜ) nr 2081/92 ja määrus (EÜ) nr 1347/2001 - Kehtivus - Üldnimetus - Kaubamärgi ja kaitstud geograafilise tähise kokkulangemine)
   2009/C 205/04
   Kohtumenetluse keel: itaalia
   
      Eelotsusetaotluse esitanud kohus
   
   Corte d’appello di Torino
   
      Põhikohtuasja pooled
   
   
      Hageja: Bavaria NV, Bavaria Italia s.r.l.
   
      Kostja: Bayerischer Brauerbund eV
   
      Kohtuasja ese
   
   Eelotsusetaotlus — Corte d’appello di Torino — Nõukogu 28. juuni 2001. aasta määruse (EÜ) nr 1347/2001, millega täiendatakse komisjoni määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa (EÜT L 182, lk 3; ELT eriväljaanne 3/33, lk 97) kehtivus — Kehtivuse korral, kaitstud geograafilise tähise „Bayerisches Bier” registreerimisest kolmandate isikute olemasolevate ja sõna „Bavaria” sisaldavate kaubamarkide kehtivusele ja kasutamisele tekkiva kahju olemasolu
   
      Resolutsioon
   
   
               1.
            
            
               Eelotsusetaotluse esitanud kohtu esimese küsimuse kontrollimisel ei ilmnenud ühtegi asjaolu, mis võib nõukogu 28. juuni 2001. aasta määruse (EÜ) nr 1347/2001, millega täiendatakse komisjoni määruse (EÜ) nr 1107/96 (geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras) lisa, kehtivust mõjutada.
            
         
               2.
            
            
               Määrust nr 1347/2001 tuleb tõlgendada nii, et see ei kahjusta kolmandatele isikutele kuuluvate niisuguste varasemate kaubamärkide kehtivust ja nõukogu 14. juuli 1992. aasta määruse (EMÜ) nr 2081/92 (põllumajandustoodete ja toiduainete geograafiliste tähiste ja päritolunimetuste kaitse kohta) artiklis 13 osutatud olukordadele vastavat kasutatavust, mis sisaldavad sõna „Bavaria” ning mis on registreeritud heas usus enne kaitstud geograafilise tähise „Bayerisches Bier” registreerimistaotluse esitamise kuupäeva, tingimusel et neid kaubamärke ei ole alust kehtetuks tunnistada või tühistada vastavalt nõukogu 21. detsembri 1988. aasta esimese direktiivi 89/104/EMÜ kaubamärke käsitlevate liikmesriikide õigusaktide ühtlustamise kohta artikli 3 lõike 1 punktides c ja g ning artikli 12 lõike 2 punktis b sätestatud põhjustele.
            
         
      (1)  ELT C 247, 20.10.2007.